517.02 REGOLI DWAR KOMINIKAZZJONIJIET ELETTRONIĊI L-AVVIŻ LEGALI 284 tal-2016. L-AVVIŻ LEGALI 284 tal-2016. 1. Titolu. It-titolu ta’ dawn ir-regoli hu r-Regoli tal-2016 dwar Komunikazzjonijiet Elettroniċi. Tifsir. 2. F’dawn ir-regoli, kemm-il darba r-rabta tal-kliem ma tkunx teħtieġ xort’oħra: "dokument statutorju " tfisser prospett, avviż, dikjarazzjoni, statement jew kull komunikazzjoni jew formola oħra, kemm jekk preskritta jew le, illi jista’ jkun prodott jew huwa rikjest li jkun prodott lill-Kummissarju skont kull liġi; " linji gwida " tfisser linji gwida maħruġa mill-Kummissarju għall-iskop ta’ dawn ir-regoli fuq is-sit elettroniku uffiċjali ta’ dipartiment tat-taxxa; u termini u espressjonijiet oħra għandhom l-istess tifsira kif mogħtija lilhom fl-Att jew fl-Att dwar it-Taxxi relattiv. 3. Proċeduri tal-komunikazzjonijiet elettroniċi. (1) Il-Kummissarju jista’, permezz tal-linji gwida, jistabbilixxi proċeduri sabiex jiddaħħlu dokumenti statutorji, inkluż il-format elettroniku ta’ dawn id-dokumenti, u għal komunikazzjonijiet elettroniċi relatati. (2) Linji gwida jistgħu jsiru f’sett wieħed jew aktar, u ppubblikati fis-sit elettroniku uffiċjali ta’ wieħed jew aktar mid-dipartimenti tat-taxxa, u settijiet differenti jistgħu jiġu pubblikati fuq is-siti uffiċjali ta’ dipartimenti tat-taxxa differenti. (3) Il-Kummissarju jista’, bl-istess mod, fi kwalunkwe żmien jibdel jew jissospendi l-proċeduri stabbiliti fil-linji gwida fl-intier tagħhom jew parti minnhom. 4. Limitu ta’ żmien. Bla ħsara għad-dispożizzjonijiet tar-regola 6, kull limitu ta’ żmien impost f’Att dwar it-Taxxi sabiex jiddaħħal dokument statutorju huwa ukoll il-perjodu li fih tali dokument jista’ jiddaħħal elettronikament: Iżda l-Kummissarju jista’, permezz ta’ linji gwida, jagħti limitu ta’ żmien sabiex jidħol id-dokument statutorju li jkun itwal mil-limitu ta’ żmien li jkun proprjament applikabbli fl-Att dwar it-Taxxi relattiv. 5. Validità tad-dħul ta’ dokumenti statutorji. Bla ħsara għad-dispożizzjonijiet tar-regola 6, u ħlief fejn jista’ jkun previst mod ieħor fil-linji gwida: (a) meta persuna ddaħħal il-format elettroniku ta’ dokument statutorju skont il-proċeduri mħejjija fil-linji gwida u fil-limitu ta’ żmien li huwa applikabbli skont ir-regola 4, hi għandha tiġi meqjusa li daħħlet validatament dak id-dokument statutorju għal fini tal-Att dwar it-Taxxi relattiv; (b) id-dħul tal-format elettroniku ta’ dokument statutorju għandu jeħles tali persuna mill-obbligu ddaħħal kull statement jew dokument ieħor li huwa b’xi mod ieħor mitlub mill-Att dwar it-Taxxi relattiv sabiex jiddaħħlu flimkien mal-format tal-karta tal-istess id-dokument. 6. Talba sabiex jiddaħħal il-format bil-karta ta’ dokumenti statutorji. Meta l-format elettroniku ta’ dokument statutorju jkun daħal minn jew f’isem kull persuna, il-Kummissarju jista’ jitlob lil dik il-persuna l iddaħħal, fi żmien ta’ mhux anqas minn tmienja uerbgħin siegħa iżda f’kull każsa data mhux aktar kmieni minn l-aħħar ġurnata ta’ dak il-perjodu li huwa permess mill-Att dwar it-Taxxi relattiv sabiex jiddaħħal il-format tal-karta ta’ dak id-dokument- (a) il-format tal-karta tad-dokument; (b) kull dikjarazzjoni jew dokument ieħor li huwa mitlub mill-Att dwar it-Taxxi relattiv li għandu jiddaħħal flimkien mal-format tal-karta ta’ dak id-dokument; (ċ) kull informazzjoni li hija mitluba skont l-Att dwar it-Taxxi relattiv li għandu jiġi inkluż fil-format tal-karta ta’ dak id-dokument jew f’kull dokument anness ieħor; u li tali dokument statutorju ieħor m’għandux jitqies li ddaħħal validatament jekk mhux, u sakemm, tali talba ma ġietx sodisfatta. 7. Meta persuna tkun ikkomunikat elettronikament mal-Kummissarju fuq kwalunkwe materja permezz tal-proċeduri stabbiliti għal fini ta’ dawn ir-regoli, l-Kummissarju jista’ jikkomunika ma’ dik il-persuna elettronikament fir-rigward tal-materja li tkun, u dik il-komunikazzjoni mill-Kummissarju għandha titqies li kienet magħmula validitament għal finijiet tal-Att dwar it-Taxxi relattiv. 8. Komunika z-zjonijiet elettroniċi minn jew ma’ rappreżentanti awtorizzati. Meta persuna t awtorizza persuna oħra sabiex tikkomunika mal-Kummissarju f’isimha skont il-proċeduri stabbiliti għal fini ta’ dawn ir-regoli u dik l-awtorizzazzjoni ma ġietx revokata- (a) kull komunikazzjoni elettronika magħmula minn persuna awtorizzata skont dawk il-proċeduri għandha titqies, għall-finijiet tal-Att dwar it-Taxxi relattiv, li hi komunikazzjoni magħmula mill-persuna litat dik l-awtorizzazzjoni; u (b) kull komunikazzjoni magħmula mill-Kummissarju ma’ persuna awtorizzata skont ir-regola 7 għandha titqies, għall-fini tal-Att dwar it-Taxxi relattiv, li hija komunikazzjoni mal-persuna litat dik l-awtorizzazzjoni. 9. Xejn f’dawn ir-regoli m’għandu jinftiehem li qed jagħti s-setgħat lill-Kummissarju: (a) sabiex jimponi limitu ta’ żmien sabiex tidħol il-format elettroniku tad-dokument statutorju li huwa iqsar minn dak provdut għalih fil-liġi relattiva sabiex jiddaħħal dak id-dokument satutorju; (b) sabiex jitlob lil persuna tipprovdi informazzjoni li hi mhiex meħtieġa tipprovdi skont kwalunkwe Att dwar it-Taxxi jew kull liġi oħra ħlief kif jista’ jkun raġjevolment meħtieġ għall-ġestjoni u sigurtà tas-sistema ta’ komunikazzjoni elettronika. 10. Meta dawn ir-regoli u linji gwida ma japplikawx għal komunikazzjonijiet oħra. Xejn f’dawn ir-regoli jew fil-linji gwida m’għandu jinftiehem li qed jivvalida jew jinvalida kull komunikazzjoni elettronika li tkun barra mill-iskop ta’ dawn il-linji gwida. 11. Informazzjoni rekordjata għandha titqies bħala xhieda konklussiva. L-informazzjoni li tiġi rekordjata fuq is-sistema li tkun qed tiġi użata jew rikonoxxuta mill-Kummissarju għall-fini ta’ komunikazzjonijiet elettroniċi li għalihom dawn ir-regoli jirreferu, għandha tikkostitwixxi xhieda konklussiva fir-rigward ta’: (a) l-identità ta’ minbagħat dik il-komunikazzjoni; (b) l-identità ta’ min irċieva dik il-komunikazzjoni; (ċ) il-kontenut ta’ dik il-komunikazzjoni; (d) meta waslet dik il-komunikazzjoni; (e) id-data u ħin meta waslet dik il-komunikazzjoni: Iżda li din ir-regola m’għandhiex tapplika meta huwa pruvat li, minħabba xi problema fis-sistema, l-informazzjoni relevanti ma tistax tinġabar jew hija inkompleta jew mhux affidabbli.